open-index/open-wikipedia-markdown huggingface dataset:
გუნდოროვსკის ღვთისმშობლის მიძინების ტაძარი

**გუნდოროვსკის ღვთისმშობლის მიძინების ტაძარი** () — მართლმადიდებლური ტაძარი ყოფილ სოფელ გუნდოროვსკში (ამჟამად ქალაქი დონეცკი როსტოვის ოლქში), როსტოვის ოლქი, რუსეთის ფედერაცია.  ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. სოფელი გუნდოროვსკი 2004 წელს შეუერთეს როსტოვის ოლქის ქალაქ დონეცკს. 

## ისტორია 
რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიის ტაძარს სახელი ეწოდა ღვთისმშობლის მიძინების დღესასწაულის (მარიამობა) მიხედვით. ეკლესიის აშენების საჭიროება მას შემდეგ გაჩნდა, რაც სოფელი გადაიტანეს ჩრდილოეთის დონეცის მარჯვენა ნაპირზე. ახალი ეკლესია გადაწყვიტეს აეშენებინათ ბიზანტიურ სტილში. 

1852 წლის 12 მარტს იმპერატორმა ნიკოლოზ I-მა დაამტკიცა ტაძრის პროექტი. 1853 წლის 4 ივნისს აკურთხეს ტაძრის ასაშენებელი ადგილი. ამავე წელსვე დაიწყო ტაძრის მშენებლობა. რვა წლის შემდეგ ტაძრის მშენებლობა დასრულდა და ეკლესია აკურთხეს. ტაძრის მშენებლობა შეფასდა 38 500 რუბლად, ხოლო კანკელი 10 000 რუბლად. ძველი ხის ტაძრიდან ახალში გადაიტანეს 1695 და 1699 წლის მარხვანი, 1724 წლის თუენი, 1727 წლის ოქტოიხოსი.

1911 წელს ეკლესიას ჩაუტარდა კაპიტალური რემონტი. ჩრდილოეთისა და სამხრეთის მხარეს ტამბურები მიაშენეს, დაამონტაჟეს ცენტრალური გათბობა.

საბჭოთა ხელისუფლების დროს ეკლესია დახურეს და გამოიყენებოდა ხორბლის საწყობად. 1943 წელს კვლავ გახსნეს. 2008 წელს ეკლესია კვლავ ააღორძინეს და ჩაუტარეს კიდევ ერთი რემონტი. 1987-2007 წლებში ტაძარს მიაშენეს სამრეკლო, შეცვალეს გუმბათი, განახორციელეს ფასადის რემონტი. დააყენეს გაზის გამათბობლები. 

2011 წელს ღვთისმშობლის მიძინების ტაძარი შეიტანეს რუსეთის ფედერაციის რეგიონალური მნიშვნელობის კულტურული მემკვიდრეობის ძეგლების სიაში.

## რესურსები ინტერნეტში
* Донецк. Церковь Успения Пресвятой Богородицы.
* Божественную литургию в храме Успения Пресвятой Богородицы в станице Гундоровской возглавил Преосвященнейший епископ Симон 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
იუნესკოს მსოფლიო მემკვიდრეობის ძეგლები ლიბანში

2016 წლის მონაცემებით ლიბანში  **იუნესკოს მსოფლიო კულტურული მემკვიდრეობის** 5 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,5 %. 5 ძეგლიდან ყველა კულტურულ კრიტერიუმს აკმაყოფილებს.

გარდა ამისა, 2014 წელს ლიბანში მდებარე 9 ობიექტი შევიდა კულტურული მემკვიდრეობის ძეგლების კანდიდატების საცდელ სიაში..

ლიბანმა მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1983 წლის 13 თებერვალს. ლიბანის ტერიტორიაზე მდებარე პირველი ობიექტი (ანჯარი)  მსოფლიო მემკვიდრეობის ძეგლების სიაში შეიტანეს 1984 წელს.

## ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

### ობიექტების გეოგრაფიული მდებარეობა 

## რესურსები ინტერნეტში
* იუნესკოს მსოფლიო მემკვიდრეობის ძეგლების სია ლიბანში 
* ლიბანის კულტურული მემკვიდრეობა 

## სქოლიო
კატეგორია:ლიბანის კულტურა
ლიბანი
*
ეროვნული ლიგა 2017

**ეროვნული ლიგა 2017** — საქართველოს უმაღლესი დონის ჩემპიონატის ოცდამერვე გათამაშება. ამ სეზონამდე ჩემპიონატს ერქვა უმაღლესი ლიგა. ჩემპიონატი განსხვავებული ფორმატით დაიწყო. ასევე ჩემპიონატისთვის შეიქმნა ლოგო და ჰიმნი. შეიქმნა ოფიციალური საიტი, დაიწყო ყველა მატჩის გაშუქება. ჩემპიონატის საიტზე შესაძლებელია ფენტეზის თამაშიც. გამარჯვებული გახდა ტორპედო ქუთაისი, მეორე ადგილზე გავიდა დინამო თბილისი.

## ფორმატი 
2016 წლის საქართველოს გარდამავალ ჩემპიონატში 16-ის ნაცვლად 14-მა გუნდმა მიიღო მონაწილეობა. ჩემპიონატის დასრულბის შემდეგ 4 გუნდი დაქვეითდა, რის შემდეგადაც ეროვნულ ლიგაში დარჩა 10 კლუბი. 

## დრამატული დასასრული
### ჩემპიონობისთვის ბრძოლა
მეტად დაძაბული გამოდგა ტურნირის უკანასკნელი ორი ტური. პირველ ადგილზე მყოფი თბილისის „დინამო“ ოთხი ქულით უსწრებდა მეორე ადგილზე მყოფ ქუთაისის „ტორპედოს“.„სამტრედიას“, რომელიც ამ გუნდებთან ყველაზე ახლოს იყო სატურნირო ცხრილში, ჩემპიონობის ყოველგვარი შანსი დაკარგული ჰქონდა. ბოლოს წინა ტურში „დინამო“ გასვლაზე „საბურთალოს“ უპირისპირდებოდა, რომელსაც ევროპა ლიგის საკვალიფიკაციო ეტაპზე გამოსვლის შესაძლებლობა უჩნდებოდა „ტორპედოს“ ჩემპიონობისას, ხოლო „ტორპედო“ - „ლოკომოტივს“, რომელიც მე-4 ადგილისთვის პაექრობდა „საბურთალოსთან“. თბილისურმა გუნდმა სენსაციურად თავისი თამაში ფრედ, 0:0 დაასრულა, ხოლო ქუთაისურმა 5:2 იმარჯვა, რითაც ლიგის მიგების შანსი დაიტოვა. ბოლო ტურის მატჩი ფინალის ტოლფასი იყო, რადგანაც „დინამო“ საკუთარ მოედანზე იღებდა „ტორპედოს“, რომელიც ორი ქულით ჩამორჩებოდა ლიდერს და მხოლოდ გამარჯვების შემთხვევაში მოიპოვებდა ჩემპიონის ტიტულს. თამაში 26 ნოემბერს შედგა. მე-18 წუთზე ქუთაისურმა გუნდმა ანგარიში გახსნა, თუმცა მსაჯმა თამაშგარის გამო ანგარიში უცვლელი დატოვა. პირველი ტაიმი უგოლოდ დასრულდა, მეორე ტაიმის 74-ე წუთზე კი ანგარიში თორნიკე კაპანაძემ გახსნა. როგორც მოსალოდნელი იყო, ამის შემდეგ მდგომარეობა მოედანზე უკიდურესად დაიძაბა. ბოლო წამებზე თბილისური გუნდის სასარგებლოდ პენალტი დაინიშნა. ოთარ კიტეიშვილს გოლი რომ გაეტანა, "დინამო" ჩემპიონი ხდებოდა, მაგრამ მეტოქეთა მეკარემ როინ კვასხვაძემ ბურთი მოიგერია და "ტორპედოს" ნანატრი, ისტორიაში მე-4 ჩემპიონის ტიტული მოუპოვა.

## მონაწილე კლუბები 
## სატურნირო ცხრილი 
## იხილეთ აგრეთვე 
* საქართველოს საფეხბურთო თასი 2017
* ეროვნული ლიგა 2 2017

კატეგორია:ეროვნული ლიგის სეზონები
კატეგორია:უმაღლესი ლიგის სეზონები
კატეგორია:2017 წელი ქართულ ფეხბურთში
ფინკენშტაინის ხელშეკრულება

**ფინკენშტაინის ხელშეკრულება** — ხელშეკრულება, რომელიც გაფორმდა საფრანგეთის იმპერიასა და სპარსეთს შორის 1807 წელს რუსეთ-ირანის ომის მიმდინარეობისას.

## პოლიტიკური ვითარება
რუსეთთან ომში ირანმა განჯის, ერევნის, შირვანის, ყარაბახის და ბაქოს სახანოებზე დაკარგა კონტროლი, ასევე ვერ აღიდგინა ძალაუფლება ქართლ-კახეთზე. 1806-1807 წლების ზამთარში დაიდო ხელშეკრულება ბრძოლების შეწვეტის შესახებ, რადგან რუსეთს ამავდროულად ომი გამოუცხადა ოსმალეთის სულთანმა. 1807 წლის მაისში ირანმა და ნაპოლეონ ბონაპარტმა შეკრეს რუსეთის და დიდი ბრიტანეთის საწინააღმდეგო კოალიცია. დაიდო ფინკენშტაინის ხელშეკრულება. საფრანგეთი აღიარებდა ირანის ძალაუფლებას აზერბაიჯანსა და საქართველოზე, სამაგიეროდ სპარსეთი უნდა დახმარებოდა ნაპოლეონს ბრძოლაში ინდოეთის მოსაპოვებლად. ხელშეკრულების თანახმად, ირანმა საფრანგეთს დაუთმო კუნძული ხარგი, ასევე მოხდა სპარსეთის ჯარის ევროპულ ყაიდაზე რეფორმირება. მიუხედავად იმისა, თითქოს ეს შეთანხმება დიდ პოტენციალს აძლევდა ორივე ქვეყანას, იგი ბოლომდე ვერ განხორციელდა. 1808 წელს ირანმა პოლიტიკური კავშირი უკვე დიდ ბრიტანეთთან შეკრა.

## ლიტერატურა
* Rouholla K. Ramazani: The Foreign Policy of Iran. University of Virginia Press, 1966, S. 41.

კატეგორია:კავკასიის ისტორია
ავოკადო

**ავოკადო** () — მარადმწვანე ხეხილოვან მცენარეთა გვარი დაფნისებრთა ოჯახისა. ავოკადო 10–20 მ სიმაღლის ხეა. მისი ყვავილი ორსქესიანია, მოთეთრო, საგველა ყვავილედში შეკრებილი; ნაყოფი კურკიანაა, ერთთესლიანი, მსხვილი (სიგრძე 5–20 სმ, წონა 250–600 გ), სხვადასხვა ფორმისა, მუქი მწვანე ან თითქმის შავი. ავოკადოს გასახარებლად ხელსაყრელია ნაყოფიერი, ნეიტრალური ან სუსტი მჟავა რეაქციისა და კარგად დრენირებული ნიადაგი. საჭიროა ნარგავების ქარისაგან დაცვა. ავოკადო მსხმოიარობას იწყებს დარგვიდან 4-5 წლის შემდეგ. როგორც სამრეწველო კულტურა, გავრცელებულია დედამიწის მრავალ ტროპიკულ და სუბტროპიკულ რაიონში, განსაკუთრებით აშშ-ში, კერძოდ, კალიფორნიასა და ფლორიდაში, ბრაზილიასა და ჰავაის კუნძულებზე.

საქართველოში ავოკადო პირველად 1904 წელს შემოიტანეს, სოხუმის ბოტანიკურ ბაღში, 1913 წელს ბათუმის ბოტანიკურ ბაღში და შემდეგ თანდათან მოიკიდა ფეხი. საქართველოს ჰავა მისთვის ხელსაყრელი აღმოჩნდა. საქართველოს შავი ზღვის სანაპიროზე იყო გაშენებული საცდელი ნარგავები, კერძოდ, გავრცელებული იყო ჯიშები: მექსიკოლა, პუებლა და ფუერტე. 

ერთი ძირი ავოკადო 150–300 კგ მოსავალს იძლევა. ნაყოფი შეიცავს 30%-მდე ცხიმებს, 1,6–2,1% პროტეინს, ვიტამინებს B1, B2, С, D და სხვა; შაქარს თითქმის არ შეიცავს. იყენებენ საკვებად, პარფიუმერიაში და სამკურნალოდ.

ავოკადო ძალიან სასარგებლო პროდუქტია. მასში უჯერი ცხიმოვანი მჟავები, დაახლოებით 20 ვიტამინი და მინერალური ნივთიერებაა. ავოკადოს რბილობს უმატებენ სალათებსა და სენდვიჩებს. დიეტოლოგების აზრით კი, ავოკადოს კურკა შეიცავს სასარგებლო ნივთიერებების ძირითად ნაწილს (70%). მასში ბევრია ანტიოქსიდანტი და უჯრედისი.

## სქოლიო
კატეგორია:დაფნისებრნი
კრაკენის ზღვა

250px|მინი|კრაკენის ზღვა (ფერები არაზუსტია). რადიოლოკაციური სინთეზირების აპერტურის ფოტოგრაფია
**კრაკენის ზღვა** — სითხის უდიდესი აუზი სატურნის თანამგზავრ ტიტანის ზედაპირზე. 2008 წელს აღმოაჩინა კოსმოსურმა ხომალდმა „კასინიმ“; სახელი ეწოდა ნორვეგიული მითოლოგიის ზღვის მონსტრის, კრაკენის პატივსაცემად.

## აღწერა
კრაკენის ფართობი 400 000 კმ²-ია და მიჩნეულია სითხის უდიდეს აუზად ტიტანის ჩრდილოეთ პოლარულ რეგიონში. მისი, როგორც ნახშირწყალბადების (ძირითადად თხევადი მეთანი) ზღვის სტატუსი რადარული ფოტოგრაფიის გზით განისაზღვრა. სავარაუდოდ, კრაკენის ზღვა დედამიწის კასპიის ზღვაზე დიდია. 

ზღვაში მდებარეობს კუნძული — მაიდა-ისნულა. შესაძლებელია, რომ კრაკენის ზღვა ჰიდროლოგიურად დაკავშირებული იყოს ტიტანის მეორე უდიდეს ზღვასთან — ლიგეიასთან. 

ერთ ადგილას, ზღვა დაახლოებით 17 კმ სიგანემდე ვიწროვდება და გიბრალტარის სრუტის ზომას იღებს; ამ ადგილს კრაკენის ხორხს უწოდებენ და სავარაუდოდ, იქ მნიშვნელოვანი დინებებია. ტიტანის ორბიტული ექსცენტრიულობა შესაძლოა განაპირობებდეს ზღვის 1-მეტრიან მოქცევებს 0,5 მ/წმ სიჩქარით, ასევე მორევებსაც. 

სამომავლოდ, NASA-სა და ევროპის კოსმოსური სააგენტოს ერთობლივი, სატურნის სისტემის მისიის ფარგლებში, კრაკენის ზღვაში დაგეგმილია ზონდის დასმა, რომელიც შეისწავლის მის შემადგენლობას, სიღრმესა და მრავალ სხვა მახასიათებელს.

## გალერეა

Image:Kraken mare.jpg|ტიტანის ჩრდილოეთ პოლარული რეგიონი. რადიოლოკაციური სინთეზირების აპერტურის ფოტო (ზემოთ) გადაფარებულია ხილული სინათლის/ინფრაწითელი სურათზე. სრულად ჩანს კრაკენის ზღვა.

Image:PIA09180 Kraken Mare.jpg|რადარული ფოტო, რომელიც ასახავს კრაკენის ზღვის ჩრდილოეთ ნაწილს, მათ შორის კუნძულ მაიდა-ისნულას.

Image:PIA09211.jpg|კრაკენის ზღვის ერთ-ერთი ნაწილის რადარული ფოტო; კარგად ჩანს დანაწევრებული ნაპირი და მრავალი კუნძული.

Image:PIA12481 Titan specular reflection.jpg|სინათლის არეკვლა კრაკენის ზღვის რეგიონიდან; გადაღებულია *კასინის* მიერ, 8 ივლისი, 2009 წ.

## რესურსები ინტერნეტში
*Labelled map of Titan's north polar region, based on radar imagery, showing lakes and seas

## სქოლიო
კატეგორია:ტიტანის ტბები
დემინა-კაჩონის სახლი

**დემინა-კაჩონის სახლი** () — ძველი ორსართულიანი სახლი ტაგანროგში, როსტოვის ოლქი, რუსეთის ფედერაცია.  სახლი აგებულია 1860-იანი წლების დასაწყისში. სახლი 1992 წლის 18 ნოემბრის № 301 დადგენილების მიხედვით არის რუსეთის ფედერაციის რეგიონალური მნიშვნელობის კულტურული მემკვიდრეობის ძეგლი. ნაგებობამ სახელი მიიღო მისი ყველაზე ცნობილი ორი მფლობელის მიხედვით. ეს მფლობელები იყვნენ: მარგარიტა კაჩონი (ზოგიერთ ვერსიით გვარი იკითხება როგორც კაჩუონი) და ალექსანდრა დემინა.

მისამართი: ტაგანროგი, ბერძნების ქუჩა № 47.

## ისტორია 
ტაგანროგში, ბერძნების ქუჩა № 47-ში მდებარე დემინოი-კაჩონის სახლი ააგეს 1860-იან წლების დასაწყისში აგურის სტილში. მისი პირველი მფლობელი იყო მარგარიტა კაჩონი - რუსეთ-ოსმალეთის მეორე ომში შავი ზღვის ფლოტის გმირის ქვრივი. მისი ქმარი ალექსანდრე კაჩონი იყო წარმოშობით ბერძენი, ლამბროს კაცონის შვილიშვილი. 1906 წელს სახლი შეიძინა და მისი ახალი მფლობელი გახდა თავადის ცოლი ალექსანდრა ვასილის ასული დემინა, რომელიც ერთი ვერსიით სახლს ფლობდა 1915 წლამდე, ხოლო მეორე ვერსიით სახლი მის მფლობელობაში იყო 1925 წლამდე. 1926 წელს შენობაში მოქმედებდა ზოგადსაგანმანათლებლო სკოლა ქალაქ ტაგანროგში მცხოვრები პოლონელებისათვის. სკოლაში სწავლა იწყებოდა 27 სექტემბერს. 1992 წლიდან სახლი კულტურულ ძეგლადაა გამოცხადებული და დაცულია კანონის მიერ.

## აღწერა 
ფასადი გაფორმებულია სანდრიკებით და კლდის ქვით.

## სქოლიო
კატეგორია:ტაგანროგის ღირსშესანიშნაობები
სებასტიანიზმი

მინი|მეფე სებასტიან I
**სებასტიანიზმი**  — რწმენა პორტუგალიურ და ბრაზილიურ მითოლოგიაში, რომლის მიხედვითაც პორტუგალიის მეფე სებასტიან  I პორტუგალიისთვის ყველაზე მძიმე სიტუაციაში დაბრუნდება ქვეყნის გადასარჩენად. სებასტიანიზმი თავიდან გაავრცელა მღვდელმა, ანტონიო ვიეირამ, რომელსაც ბევრი თანამოაზრე გამოუჩნდა და მალევე მთელს პორტუგალიასა და მის კოლონიებში დაამკვიდრა მითი მეფის შესაძლო დაბრუნებაზე.

## გმირის დაბადება და მითი
სებასტიან I პორტუგალიის სამეფოს სათავეში იდგა 1554-1578 წლებში. მმართველობის პირველი 15 წელი მცირეწლოვნობის გამო იეზუიტების გავლენის ქვეშ იყო მოქცეული. ის გატაცებული იყო სამხედრო კამპანიებით და გეგმავდა ჯვაროსნული ლაშქრობებს  მაროკოში მცხოვრები  მავრების წინააღმდეგ. 1578 წელს სათავეში ჩაუდგა პორტუგალიელთა ფლოტს, გადალახა გიბრალტარის სრუტე და მცირე ბრძოლების შემდეგ მიადგა ტანჟერს. უშედეგო ალყის შემდეგ გაიმართა ბრძოლა, რომელშიც მეფე სებასტიანი დაიღუპა. მისი ცხედარი ვერ აღმოაჩინეს 1598 წლამდე. 

ავისის დინასტია გაწყვეტის პირას იდგა, რადგან სებასტიანი უშვილოდ დარჩა. მისი გარდაცვალებიდან 2 წელში პორტუგალიაში გაბატონდნენ ჰაბსბურგები. მათი მმართველობით უკმაყოფილო პორტუგალიელები ხშირად აჯანყებებს აწყობდნენ. 1584, 1585, 1595 და 1598 წლებში მრავალმა პორტუგალიელმა დაიბრალა „სებასტიანობა“, თუმცა უშედეგოდ.

## სებასტიანიზმის გავრცელება
1630-ინაი წლებიდან ანტონიო ვიეირამ საბოლოოდ დააფუძნა სებასტიანიზმი და პორტუგალიელ ხალში უფრო განამტიკცა იმის იმედი, რომ ერთ დღეს მათი "დაკარგული" მეფე დაბრუნდებოდა და ყველა მტერს გაუსწორდებოდა ქვეყნის გადასარჩენად. 1640 წელს ჰაბსბურგების ჩამოგდებისა და სამეფოს აღდგენი შემდეგ მრავალი პორტუგალიელი ამტკიცებდა იმას, რომ სებასტიანი ქვეყნის ახალი მეფის, ჟუან IV-ის სახელით დაბრუნდა. 
1755 წელს, ლისაბონში მომხდარი კატასტროფული მიწისძვრა ხალხის აზრით სწორედ სებასტიანის განრისხება იყო ქვეყნის იმდროინდელი სამეფო ხელისუფლების მიმართ.

მალე სებასტიანიზმი გავრცელდა ბრაზილიაშიც. 1889 წელს ბრაზილიის ძველი რესპუბლიკის დაფუძნების დროს, მისი ახალი პრეზიდენტი, დეოდორუ და ფონსეკა ხალხმა სებასტიანად ჩათვალა. ეს ცრურწმენა XX საუკუნეშიც აქტუალური იყო, მაგრამ მალევე მისი მიმდევრების რიცხვი საკმაოდ შემცირდა. დღეს სებასტიანიზმი იმდენად გავრცელებული აღარ არის პორტუგალიურ ენებზე მოსაუბრე ქვეყნებში, მაგრამ მაინც არ კარგავს აქტუალურობას მისი მრავალწლიანი ისტორიის გამო. 

## იხილეთ აგრეთვე
* სებასტიან I
* პორტუგალიის სამეფო

## რესურსები ინტერნეტში
* The evolution of Sebastianism, by João Lúcio de Azevedo 

კატეგორია:პორტუგალიური მითოლოგია
კატეგორია:ბრაზილიური მითოლოგია
კატეგორია:1578
კიევის საერთაშორისო აეროპორტი

**კიევის საერთაშორისო აეროპორტი** ან **კიევი-ჟულიანის საერთაშორისო აეროპორტი** () — აეროპორტი უკრაინაში. კიევის საერთაშორისო აეროპორტი იზიდავს დაბალბიუჯეტიან ავიაკომპანიებს, როგორიცაა Wizz Air, ჩარტერულ კომპანიებს, და ეროვნულ ავიაკომპანიებს, როგორიცაა ბელავია, Alitalia და Georgian Airways.

მინი|დღევანდელი მგზავრთა ტერმინალი

## ავიაკომპანიები და მიმართულები
## სტატისტიკა

## სქოლიო
კატეგორია:უკრაინის აეროპორტები
ვიოშენსკაიის მიქაელ მთავარანგელოზის ტაძარი

**ვიოშენსკაიის მიქაელ მთავარანგელოზის ტაძარი** () — მართლმადიდებლური ტაძარი სტანიცა ვიოშნევსკაიაში, როსტოვის ოლქი, რუსეთის ფედერაცია.  ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.   

მისამართი: 346130, როსტოვის ოლქი, შოლოხოვის რაიონი, სტანიცა ვიოშნევსკაია, მესამე პოდტელკოვის ქუჩა, № 63.

## ისტორია 
მიქაელ მთავარანგელოზის ტაძარი მდებარეობს სოფელ ვიოშენსაკაიის ცენტრში. ტაძარი აგებულია XVIII საუკუნის შუა წლებში. 1786 წელს ეკლესია აკურთხეს. ეკლესიაში დაცულია  1701 და 1744 წლების ბიბლია, 1695 წლის მარხვანი, 1707 წლის ბიბლია და 1777 წლის ბარძიმი (ჭურჭელი ქრისტიანული ღვთისმსახურებისთვის, კერძოდ ზიარებისთვის). ეკლესია ორი საკურთხევლისაგან შედგება. მეორე საკურთხეველი ნაკურთხია სახარების ავტორის, მოციქულ იოანე ღვთისმეტყველის სახელზე. 

1937 წელს სტანიცა ვიოშენსკაიის სამების  ტაძარი დაანგრიეს, ხოლო მიქაელ მთავარანგელოზის ტაძარი გამოიყენებოდა ხორბლის საწყობად. მეორე მსოფლიო ომის პერიოდში ტაძარს ბომბი დაეცა, შენობა ძლიერ დაზიანდა. გერმანელთა მიერ ჩამოგდებულმა ბომბმა დააზიანა საკურთხეველი და ტაძრის სამრეკლო, თუმცა ბომბი არ აფეთქებულა და ჩავარდა ხორბალში.

სოფლის ხელისუფლებამ სცადა მოქმედებაში მოეყვანა ბომბი, მაგრამ ამის ნება მიხეილ შოლოხოვმა არ მისცა. 

1990 წელს მრევლის წინამძღვრად დაინიშნა მამა ვლადიმერი. 1991 წელს დაიწყო ტაძრის აღდგენითი სამუშაოები. გამოცვალეს მთავარი გუმბათის სახურავი. 1992 წლიდან 1995 წლამდე მიმდინარეობდა საკურთხევლის აღდგენა.

ამჟამად ტაძარი მოქმედია. მასთან ფუნქციონირებს საკვირაო სკოლა. ეკლესიის წინამძღვარია ვლადიმერ ალექსანდრეს ძე პოლიაკოვი. ტაძართან ახლოს დგას მიხეილ შოლოხოვის ძეგლი.

## რესურსები ინტერნეტში
* Преосвященнейший епископ Игнатий совершил утреню Пасхальным чином в храме Архангела Михаила станицы Вешенской . Шахтинская епархия.
* Престол Архангела Михаила в Вёшенской 
* На родину Шолохова, или как комфортно отдохнуть в станице Вешенской

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XVIII საუკუნის ეკლესიები
ვოლჩენსკის სამების ეკლესია

**ვოლჩენსკის სამების ეკლესია** () — მართლმადიდებლური ტაძარი ხუტორ ვოლჩენსკიში, როსტოვის ოლქი, რუსეთის ფედერაცია.  ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს დონის როსტოვის ეპარქიას. სამების ეკლესია აგებულია აგურითა და ადგილობრივი ქვით 1892 წელს. ამჟამად მიმდინარეობს ეკლესიის რესტავრაცია.

მისამართი: როსტოვის ოლქი, კამენის რაიონი, ხუტორი ვოლჩენსკი, მოლოდიოჟნაიის ქუჩა, № 35.

## ისტორია 
ხუტორ ვოლჩენსკიში მდებარე სამების ეკლესია გაიხსნა 1892 წელს. ეკლესია დაგეგმარების მიხედვით არის არსწორმკლავებიანი ჯვრის ფორმის. ეკლესიას გააჩნია ორსართულიანი სამრეკლო. ამავე წელს მოსკოვის საპატრიარქოს სინოდის გადაწყვეტილებით შეიქმნა დამოუკიდებელი, თვითმმართველის სამრევლო. პირველი ღვთისმსახურება ეკლესიაში არევლინა სამების დღესასწაულზე და ამიტომ ეკლესიას სამების სახელი. 1894 წელს ეკლესიასთან მუშაობა დაიწყო სამრევლო სკოლამ, რომელიც საბჭოთა პერიოდში გადაკეთდა შვიდწლიანად. 

ეკლესიის მშენებლობა ადგილობრივი მოსახლეობის ხარჯებით გაგრძელდა დაახლოებით რვა წელი. პირველი მღვდელი იყო მამა მიხეილი. 

ეკლესია დაიხურა 1938 წელს. მეორე მსოფლიო ომის პერიოდში,გერმანელთა ოკუპაციის დროს კვლავ გაიხსნა, ხოლო 1963 წელს კვლავ დახურეს. ეკლესიაში განთავსებული იყო ხორბლის საწყობი. 

2003 წელს, სოფლის მართველის კაზაკ ნ. კუდინოვის ინიციატივით ოფიციალურად დაარეგისტრირეს მრევლი და დაიწყეს ეკლესიის რესტავრაცია. რუსეთის მართლმადიდებელი ეკლესიის, დონის როსტოვის ეპარქიის კამენის რაიონის სოფელ ვოლჩენკის ადგილობრივი მართლმადიდებლური რელიგიური ორგანიზაცია დარეგისტრირდა 2006 წელს. 

2008 წლის 3 სექტემბერს ეკლესიის გუმბათზე დაამონტაჟეს ჯვარი, 2010 წელს კი სამრეკლოზე. 2011 წლის 13 სექტემბერს მამა პავლემ აღავლინა საზეიმო ლიტურგია. 

ამჟამად ეკლესია რესტავრაციაშია და მიეკუთვნება რუსეთის მართლმადიდებელი ეკლესიის მოსკოვის საპატრიარქოს დონის როსტოვის ეპარქიას.

## რესურსები ინტერნეტში
* Волченский: от истока до дня настоящего  
* Э. А. Сокольский. Ст. Троицкий храм в хуторе Волченском Каменского района

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
ტიფლისი (აშშ)

**ტიფლისი** () — არამუნიციპალური თემი გრანტის ოლქში, აშშ-ის შტატ ვაშინგტონში.

თემის სახელი მომდინარეობს საქართველოს დედაქალაქ თბილისის სახელიდან, პირველმოსახლეთა ნაწილის მშობლიური ქალაქის პატივსაცემად.  

## სქოლიო
აშშ
ArtRave

**artRave** — ამერიკელ პოპ მომღერალ ლედი გაგას ორ დღიანი ღონისძიება, მესამე სტუდიური ალბომის *ARTPOP* (2013) მხარდასაჭერად. ღონისძიება დაიწყო 2013 წლის 10 ნოემბერს ალბომის გამოცემიდან ერთი დღით ადრე და დასრულდა მეორე დღეს. ღონისძიება გაიმართა ნიუ-იორკში ბრუკლინის ნავსადგურში, რომელიც მოიცავდა აბომის გამოშვების წვეულებას, პრეს-კონფერენციას, გამოფენას და მინი კონცერტს. პრეს კონწერენციის დროს გაგამ ჟურნალისტებს წაუდგინა პირველი მფრინავი კაბა Volantis და ასევე დაადასტურა კოსმოსში პერფომანსი რომელიც მოგვიანებით ტექნიკური ხარვეზების გამო გაუქმდა. გამოფენაზე წარმოდგენილი იყო ჯეფ კუნსის ახალი სკულფტურები მათ შორის გაგას გიგანტური სკულფტურა, ფოტოგრაფ დუეტ ინეზ და ვინუტის მოდის ფილმი, მარინა აბრამოვიჩის სამკუტნალო მეთოდის ვიდეო პროექტო და ამერიკელი დრამატურგისა და რეჟისორის რობერტ ვილსონის პორტრეტები გაგას მონაწილეობით.

თავდაპირველად ღონისძიება უნდა დაეფინანსებინა American Express-ს თუმცა მათ ბოლო მომენტში გადაიფიქრეს დაფინანსება. მინი კონცერტის პირდაპირ ტრანსლაცია მიმდინარეობდა მუსიკალური ვიდოების პლათფორმაზე Vevo, კონცერტზე გაგამ შეასრულა სიმღერები მხოლოდ ახალი ალბომიდან. 11 ნოემბერს აშშ-ის 150-ზე მეტ რადიო სადგურში გადაიცა კონცერტის აუდიო ჩანაწერი და გაგას ინტერვიუ რადიო წამყვან რაიან სიკრესტთან ერთად. ხოლო 19 ნოემბერს ტელეკომპანია The CW-ს ეთერში ნაჩვენები იქნა მთლიანი კონცერტის ჩანაწერი. ღონისძებამ კრიტიკოსების მხრიდან დადებითი გამოხმაურება დაიმსახურა, კერძოდ კი მათ ხაზი გაუსვეს გაგა შესრულებას და ენთუზიაზმს.

## სეტლისტი 
# Aura
# ARTPOP
# Venus
# MANiCURE
# Sexxx Dreams
# Gypsy
# Dope
# Applause
# Do What U Want

წყარო: *Rolling Stone*

## რესურსები ინტერნეტში 
* Gaga's 'Artpop' Party , CBS New York
* 10 Things No One Told You About Lady Gaga's artRave *Complex*
* Scenes from Lady Gaga's ArtRave at Brooklyn Navy Yard *Paper*

## სქოლიო 
კატეგორია:ლედი გაგას ტურნეები
კატეგორია:2013 წლის საკონცერტო ტურნეები
საქართველოს ქალთა ეროვნული საფეხბურთო ნაკრები

**საქართველოს ქალთა ეროვნული საფეხბურთო გუნდი** წარმოადგენს საქართველოს მსოფლიოს საფეხბურთო ჩემპიონატებში და მას ადმინისტრირებას საქართველოს ფეხბურთის ფედერაცია უწევს.  გუნდმა ევროპის ჩემპიონატზე პირველად 1999 წელს მიიღო მონაწილეობა, ორივე მატჩი დათმო საკვალიფიკაციო ეტაპზე, იუგოსლავიასთან (11-0) და თურქეთთან (1-0).

## ტურნირები 
### მსოფლიო ჩემპიონატის შედეგბი 
### ევროპის ჩემპიონატის შედეგები 
## რესურსები ინტერნეტში 
* საქართველოს ფეხბურთის ფედერაცია
* პროფილი ფიფა-ს ოფიციალურ საიტზე 

კატეგორია:საქართველოს ფეხბურთი
კატეგორია:ევროპის ქალთა ეროვნული საფეხბურთო ნაკრებები
კატეგორია:საქართველოს ეროვნული სპორტული ნაკრებები
მილეროვოს პანტელეიმონ მკურნალის ეკლესია

**მილეროვოს პანტელეიმონ მკურნალის ეკლესია** () — მართლმადიდებლური ტაძარი ქალაქ მილეროვოში, როსტოვის ოლქი, რუსეთის ფედერაცია.  ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესია განთავსებულია ძველ შენობაში, რომელიც ქალაქის ადმინისტრაციამ გამოუყო. 

მისამართი: 346130, როსტოვის ოლქი, მილეოროვოს რაიონი, ქალაქი მილეროვო, მესამე ინტერნაციონალიის ქუჩა, № 66. 

## ისტორია 
თანამედროვე ეკლესიის ისტორია იწყება 1998 წლიდან, როდესაც როსტოვისა და ნოვოჩერკასკის ეპარქიის მთავარეპისკოპოსმა პანტელეიმონმა დალოცა მისი გახსნა. მრევლის დაბადების თარიღი გახდა ამავე წლის 9 აგვისტო, როდესაც ეკლესიაში პირველად აღევლინა საღვთო ლიტურგია. ასევე 1998 წელს პანტელეიმონ მკურნალის ეკლესიასთან დაარსდა საკვირაო სკოლა.

ტაძრის წმინდანის, პანტელეიმონ მკურნალის სახელზე დაწერილი მთავარი ხატი შეიცავს მის წმინდა ნაწილს. ეკლესიაში ასევე ინახება ნიკოლოზ საკვირველთმოქმედის, ფილარეტ მოსკოველის, წმინდა თეოფანესა და სხვა წმინდანთა წმინდა ნაწილები. 

როსტოვისა და ნოვოჩერკასკის ეპარქიის მთავარეპისკოპოს პანტელეიმონის კურთხევით 2001 წლის 29 სექტემბერს საზეიმოდ ჩაიდო ახალი ეკლესიის პირველი ქვა საძირკველში. ტაძარი აიგება დიდმოწამე პანტელეიმონ მკურნალის სახელზე. მშენებლობა მიმდინარეობს რთულად და გრძელდება დღევანდელ დღემდე. მიმდინარეობს თანხების შეგროვება ტაძრის მშენებლობის დასასრულებლად. 

პანტელეიმონ მკურნალის ეკლესიის წინამძღვარია მღვდელმონაზონი დიმიტრი იაროცკი.

## რესურსები ინტერნეტში
* Приход Святого Великомученика и Целителя Пантелеимона города Миллерово Ростовской области
* Храм Пантелеимона Целителя город Миллерово
* Миллеровское благочиние. Все церкви и монастыри.

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
ზაპორიჟიის საერთაშორისო აეროპორტი

**ზაპორიჟიის საერთაშორისო აეროპორტი** ან **ზაპორიჟიას საერთაშორისო აეროპორტი** () — აეროპორტი უკრაინაში, რომელიც მდებარეობს ქალაქ ზაპორიჟიისთან.

მინი|

## ავიაკომპანიები და მიმართულები
***AtlasGlobal**  : სტამბოლი-ათათურქი
***Azur Air Ukraine** : *სეზონური* : შარმ ელ-შეიხი
***Motor Sich Airlines** : კიევი-ჟულიანი  
  , მინსკი-ეროვნული
***Pegasus Airlines : სტამბოლი-გიოქჩენი
Turkish Airlines | Istanbul-Atatürk
***თურქეთის ავიახაზები** : სტამბოლი-ათათურქი
***უკრაინის საერთაშორისო ავიახაზები'* : კიევი-ბორისპოლი, თელ-ავივი - ბენ გურიონი (იწყება 30 მარტს 2017)
*სეზონური'' : ბათუმი-ალექსანდრ ქართველი (იწყება 21 ივნისს 2017), შარმ ელ-შეიხი
***უკრაინის საერთაშორისო ავიახაზები** ოპერირებულია **Dniproavia**-სგან : კიევი-ბორისპილი

## სტატისტიკა
## სქოლიო
კატეგორია:უკრაინის აეროპორტები
ოლგინსკაიის მიძინების ტაძარი

**ოლგინსკაიის მიძინების ტაძარი** () — მართლმადიდებლური ტაძარი სტანიცა ოლგინსკაიაში, აქსაის რაიონი, როსტოვის ოლქი, რუსეთის ფედერაცია.  ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.  

მისამართი: 346702, როსტოვის ოლქი, აქსაის რაიონი, სტანიცა ვოლჩენსკი, ლენინის ქუჩა, № 65.

## ისტორია 
1812 წელს სტანიცა ოლგინსკაიაში ააგეს და აკურთხეს ხის ტაძარი, რომელიც 1942 წელს დაანგრიეს. ეკლესია, რომელიც ააგეს მრევლის შემოწირულობებით ერთსაკურთხევლიანი იყო. 1876 წლამდე შედიოდა კაგალნიცკის საეკლესიო ოლქში, ხოლო 1877 წლამდე აქსაის საეკლესიო ოლქში. ეკლესიის გარშემო ააშენეს საგუშაგო, სეაკლესიო-სამრევლო სკოლის შენობა. 1855 წელს ეკლესია გახდა სამსაკურთხევლიანი. 1893 წელს ხის ნაგებობა უკვე ვეღარ იტევდა მრევლს, გადაწყვიტეს სტანიცაში აეშენებინათ ახალი, ქვის ეკლესია.

1895 წელს მრევლმა შექგროვეს ტანხები და დაიწყეს ეკლესიის მშენებლობა. 1902 წელს ტაძარი დაასრულეს და მოაწყვეს ინტერიერიც. ახალი ეკლესია იყო ხუთგუმბათიანი. ტაძართან დაკავშირებული იყო სამრეკლო. მიძინების ტაძარში შემონახული იყო ვერცხლის მოოქროვილი საწინამძღვრო ჯვარი.

1918 წელს, როდესაც მიირეს ეკლესიის სახელმწიფოსაგან გამოყოფის დეკრეტი ტაძარი დახურეს. მეორე მსოფლიო ომის პერიოდში იგი აფეთქდა. ტაძრის სამშენებლო მასალა გამოიყენეს დონის გადასასვლელის ასაშენებლად. ტაძრის დანგრევის შემდეგ მის ადგილზე, მისსავე ფუნდამენტზე ააშენეს ფეხბურთის მოედანი.

1996 წელს სტანიცის ადმინისტრაციამ მრევლს გადასცა რეპრესირებული კაზაკის, რაბოჩენკოვის სახლი. დიდი ხნის მანძილზე აქ მიმდინარეობდა ღვთისმსახურება, ამავდროულად შენდებოდა ახალი აგურის ტაძარი.

2008 წლის 1  მაისს აკურთხეს საძირკვლის ქვა, 2014 წლისათვის ტაძარს დაადგეს ოქროს გუმბათი. 2014 წლიდან ტაძარში რეგულარულად მიმდინარეობს ღვთისმსახურება, მიძIნების ტაძრის ძველ შენობაში მუშაობს საკვირაო სკოლა.

## რესურსები ინტერნეტში
* Возрождение Успенского храма 
* История Успенского храма 
* Ольгинская. Церковь Успения Пресвятой Богородицы.

კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XXI საუკუნის ეკლესიები
იემენის სამოქალაქო ომი (2015–დღემდე)

**იემენის სამოქალაქო ომი** — მიმდინარე კონფლიქტი, რომელიც 2015 წელს დაიწყო. ჰუსიტები, რომლებიც აკონტროლებენ დედაქალაქ სანას, ყოფილი პრეზიდენტის სალეჰის მომხრეებთან ერთად იბრძვიან არსებული ჰადის მთავრობის წინააღმდეგ რომელთა ცენტრიც ადენში მდებარეობს. კონფლიქტის მესამე მხარეს ალ-ქაიდას და ისლამური სახელმწიფოს მებრძოლები წარმოადგენენ, რომლებიცვ ასევე მნიშვნელოვან ტერიტორიას აკონტროლებენ.

## რესურსები ინტერნეტში 
*Demystifying Yemen's Conflict (Midwest Diplomacy) 
*Yemen and the Huthis: Genesis of the 2015 Crisis (Asian Affairs Journal)
*Timeline: Yemen (BBC)
*As Saudis Block a Human Rights Inquiry in Yemen, America Stays Quiet . *Vice.* 1 October 2015.
*Yemen: Coalition Bombs Homes in Capital. Human Rights Watch. December 21, 2015.
*The United States May Be Guilty of War Crimes in Yemen . *The Nation.* November 2016.
*Tomgram: Rebecca Gordon, Yet Another Undeclared U.S. War (December 2016), *TomDispatch.com*

## სქოლიო 
კატეგორია:იემენის ომები
კატეგორია:საუდის არაბეთის ომები
კატეგორია:იემენის ისტორია
აქსაის სამების ეკლესია

**აქსაის სამების ეკლესია** () — მართლმადიდებლური ტაძარი ქალაქ აქსაიში, აქსაის რაიონი, როსტოვის ოლქი, რუსეთის ფედერაცია.  ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.  

## ისტორია 
XVIII საუკუნემდე დონის კაზაკებს არ ჰქონდათ ადგილობრივი ეკლესია. ისინი ლოცულობდნენ ეგვტერებში და სამლოცველო სახლებში. აქსაიში პირველი იყო სამების ეკლესია იგი გადაიტანეს 1764 წელს სტანიცა რატნენსკოიდან. მას იქ  ეწოდებოდა მოციქულ ელიას სახელი. ეკლესიაში ასევე იყო მოწმე ფროლას და ლავრას საკურთხეველი. აქსაიში გადატანის შემდეგ ეკლესიამ მიიღო სამების სახელწოდება. ეკლესია აკურთხეს 1768 წლის 6 ნოემბერს. 

აქსაიში მამა ვასილმა დაიწყო ქვის ეკლესიის მშენებლობა. ეკლესია ააშენეს ხის ეკლესიის ზემოთ. ეკლესია შენდებოდა მრევლის სახსრებით, ასევე  ვასილ ივანეს ძე მანკოვის შემოწირულობით. გარდაცვალების შემდეგ ვასილ მანკოვი დაკრძალეს აკლდამაში ეკლესიის მახლობლად. 

ეკლესიას ჰქონდა კიდევ ორი საკურთხეველი, ჩრდილოეთისა წმინდა გიორგის სახელობისა, ხოლო სამხრეთისა ნიკოლოზ საკვირველთმოქმედის სახელობისა. მოგვიანებით კიდევ ააშენეს ორი საკურთხეველი სატრაპეზოს ნაწილში. ოდიგიტრიის ღვთისმშობლის სახელობისა (1848) და დიდმოწამე ბარბარეს სახელობისა (1890). მრავალსართულიანი, ბაროკოს სტილში შესრულებული კანკელი დაამზადეს სანქტ-პეტერბურგში არქიტექტორ ფრანჩესკო ბართოლომეო რასტრელის პროექტის მიხედვით. 

სამების ეკლესიის მშენებლობა გაგრძელდა დაახლოებით 10 წელი 1783 წლიდან 1792 წლამდე. ეკლესია აკურთხეს 1792 წლის 15 მაისს. 

სამების ეკლესია აგებულია კლასიციზმის არქიტექტურულ სტილში. 1873-1875 წლებში მიმდინარეობდა კაპიტალური რემონტი. 

ეკლესია დახურეს 1930-იან წებში და 1935 წელს დაანგრიეს.

## ლიტერატურა
* Крылов А. Краткое жизнеописание священника Аксайской Троицкой церкви Василия Петрова (+1790). Новочеркасск. 1884, с. 13-15.
* Крылов А. Аксайская икона Божией Матери Одигитрии. Новочеркасск. 1890, с. 6-8.
* Пивоваров А. Воспоминание об Августейшем посещении земли войска Донского Его Императорским Высочеством Государем Наследником Цесаревичем, Атаманом всех казачьих войск, в 1850 году. СПб., 1850, с. 4.
* Гладченко «Троицкая Церковь — утраченная достопримечательность Аксая» // Победа; 2005г № 142-145

## რესურსები ინტერნეტში 
* Церковь Троицы Живоначальной в Аксае

კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XVIII საუკუნის ეკლესიები
ნევესინლი სალიჰ-ფაშა

**ნევესინლი სალიჰ-ფაშა** (; დ. 1607, ნევესინე, ბოსნია — გ. 16 სექტემბერი, 1647, სტამბოლი) — ოსმალეთის იმპერიის სახელმწიფო მოღვაწე. ეკავა დიდი ვეზირის პოსტი 1645-1647 წლებში, სულთან იბრაჰიმ I-ის მმართველობის პერიოდში. წარმოშობით ბოსნიელი.

## ადრეული წლები 
სალიჰ-ფაშა დაიბადა ნევესინეში, ჰერვოგოვინის სანჯაყში, ბოსნიის ვილაიეთში და ბავშვობაში გაგზავნეს სტამბოლში. მურად IV-ის მმართველობის პერიოდიდან სალიჰი იმპერიის ფინანსურ საკითხებში მსახურობდა. ხოლო მურადის ძმის, იბრაჰიმის მმართველობისას, 1644 წელს იგი მთავარი ხაზინადარი გახდა. 1645 წელს სულთანმა გადააყენა დიდი ვეზირი სულთანზადე მეჰმედ-ფაშა. მისი პოსტი იუსუფ-ფაშას უნდა დაეკავებინა, მაგრამ მან უარი განაცხადა. ამის შემდეგ იბრაჰიმმა იმპერიის დიდ ვეზირად სწორედ ნევესინლი სალიჰ-ფაშა დანიშნა.

## დიდი ვეზირი 
სალიჰ-ფაშას დიდი ვეზირობის პერიოდში, მისი მთავარი საზრუნავი იყო კრეტაზე მიმდინარე ომი. კუნძული ვენეციის კოლონია იყო. კრეტაზე არმიის მეთაურად სალიჰმა მისი წინამორბედი, სულთანზადე მეჰმედ-ფაშა გაუშვა. ფაშა მალევე, 1646 წლის ივლისში კუნძულზე გარდაიცვალა. მის ნაცვლად სალიჰ-ფაშამ მეთაურად დანიშნა გაზი ჰუსეინ-ფაშა, რომელმაც წარმატებით უხელმძღვანელა ქალაქ რეტიმნონის აღების ოპერაციას. კრეტის გარდა, დიდი ვეზირის მთავარ პრობლემას სამეგრელოს საკითხი წარმოადგენდა. მეგრელები ოსმალთა მიმართ ვასალურ დამოკიდებულებაში იყვნენ, თუმცა მათ მიმართ დაუმორჩილებლობას იჩენდნენ. ფაშამ ამ საკითხის გადაჭრაც მოახერხა და სამეგრელოში სიტუაცია დაასტაბილურა. 

## სიკვდილით დასჯა 
ავსტრიელი დიპლომატის, იოზეფ ფონ ჰამერ-პურგშტალის მიხედვით, სულთანმა იბრაჰიმმა, რომელიც ფსიქიკურად შეშლილი იყო, დიდ ვეზირს უბრძანა, რომ დედაქალაქში აღეკვეთა ცხენების გაყიდვის ფაქტები. როცა სულთანმა დაინახა, რომ მისი ბრძანება არ შეასრულეს, დიდი ვეზირის სიკვდილით დასჯა ბრძანა. საბჭოს სხდომაზე ნევესინლი სალიჰ-ფაშა დააკავეს და 1647 წლის 16 სექტემბერს სიკვდილით დასაჯეს. 

## იხილეთ აგრეთვე 
* ოსმალეთის დიდი ვეზირების სია

## ლიტერატურა 
* Uzunçarșılı, İsmail Hakkı, (1954) *Osmanlı Tarihi III. Cilt, 2. Kısım , XVİ. Yüzyıl Ortalarından XVİİ. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010) say.393-394
* Mehmed Süreyya (haz. Nuri Akbayar) (1996), *Sicill-i Osmani*, İstanbul:Tarih Vakfı Yurt Yayınları ISBN 975-333-0383 C.III s.201 http://archive.org/details/sicılliosmani01sruoft
* Buz, Ayhan, (2009) *Osmanlı Sadrazamları*, İstanbul: Neden Kitap, İŞBN978-975-254-278-5, 
* Danışmend, İsmail Hami, (2011), *İzahlı Osmanlı Tarihi Kronolojisi 6 Cilt*, İstanbul:Doğu Kütüphanesi, İŞBN:9789944397681

კატეგორია:ოსმალეთის იმპერიის დიდი ვეზირები
კატეგორია:სიკვდილით დასჯილი ოსმალეთის დიდი ვეზირები
კატეგორია:დაბადებული 1607
კატეგორია:გარდაცვლილი   16 სექტემბერი
კატეგორია:გარდაცვლილი 1647
კატეგორია:დაბადების წელი უცნობია
მოროზოვსკის ღვთისმშობლის შობის ეკლესია

**მოროზოვსკის ღვთისმშობლის შობის ეკლესია** () — მართლმადიდებლური ტაძარი ქალაქ მოროზოვსკში, მოროზოვსკის რაიონი, როსტოვის ოლქი, რუსეთის ფედერაცია. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას.

მისამართი: რუსეთი, როსტოვის ოლქი, ქ. მოროზოვსკი, ლენინის ქუჩა, 67.

## ისტორია 
XX საუკუნის დასაწყისში სტანიცის მოსახლეობა სწრაფად გაიზარდა. ღვთისმშობლის კვართის ეკლესია, რომელიც მოროზოვსკაიაში მდებარეობდა უკვე აღარ იყო საკმარისი ადგილობრივი მრევლისთვის. 1912 წლის აპრილში სტანიცის მოსახლეობის კრებაზე გადაწყვიტეს აეშენებინათ ახალი ეკლესია. 

კრებას, რომელსაც 66 ადამიანი ესწრებოდა მიიღო გადაწყვეტილება აეშენებინათ მართლმადიდებლური ეკლესია. ადგილობრივმა საბჭომ ეკლესიის ასაშენებლად გამოყო ადგილი 500 დესეტინა ფართობით. ტაძარი ააგეს ფომინ ივანოვიჩის პროექტის თანახმად. მშენებლობა დასრულდა წელიწადნახევრის შემდეგ. აშენებული ტაძარი დაიბზარა, რაც გამოიწვია ფუნდამენტში ნალექის დაგროვებამ. 1914 წელს ინჟინერმა მოინახულა ეკლესია და განაცხადა, რომ ბზარები საშიში არაა და არ არსებობს დაბრკოლება იმისათვის, რომ ტაძარი გაიხსნას. 1915 წლის 25 აპრილს ტაძარი აკურთხეს ღვთისმშობლის შობის სახელობაზე. ეკლესიის მრევლი იყო დაახლოებით 1 000 ადამიანი. 

ეკლესია მოქმედებდა XX საუკუნის 30-იან წლებამდე. მასთან ახლოს ააშენეს სამხედრო ქალაქი და ეკლესია მოექცა მის ტერიტორიაზე. ასეთ მდგომარეობაში ტაძარი იდგა 1940-იანი წლების ბოლომდე. დაინგრა სამრეკლო. საბოლოოდ ტაძარში განათავსეს სამხედრო საწყობი. 

2001 წელს დაიწყო ტაძრის აღორძინება. ამ პერიოდში ტაძარი იმყოფებოდა რუსეთის ფედერაციის თავდაცვის სამინისტროს კუთვნილებაში. აღდგა ეკლესიის სამრეკლო. დააყენეს ახალი ზარები, რომლებიც ჩამოასხეს ქალაქ ვორონეჟში. მთავარი ზარის წონა იყო 1 250 კგ. 

ტაძარში არის წმინდა ნიკოლოზ პოპოვის ხატი, რომელშიც ჩატანებულია მისი წმინდა ნაწილები. 

ეკლესიის წინამძღვარია იური ტროფიმოვი.

## რესურსები ინტერნეტში
* Храм Рождества Пресвятой Богородицы 
* Храм в честь иконы Божией Матери «Одигитрия» в г. Аксай 
* Морозовск. Церковь Рождества Пресвятой Богородицы.
* Организация Приход Рождества Пресвятой Богородицы г Морозовска

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
გლუბოკის პანტელეიმონ მკურნალის ეკლესია

**გლუბოკის პანტელეიმონ მკურნალის ეკლესია** () — მართლმადიდებლური ტაძარი სოფელ გლუბოკიში, როსტოვის ოლქი, რუსეთის ფედერაცია.  ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.  

## ისტორია 
ოქტომბრის რევოლუციამდე სოფელში სხვა ეკლესია მოქმედებდა, რომელიც მდებარეობდა ხუტორ ივანკოვში (შემდეგში ივანკოვი შეუერთდა გლუბოკის). 1888 წელს ივანკოვში ააგეს და აკურთხე წმინდა პანტელეიმონ მკურნალის სახელობის ეკლესია. ეკლესიის მიმდებარე მოედანს საეკლესიო უწოდეს. აქვე მდებარეობდა ბაზარიც. ეკლესია  იყო ხის და რკინის ფირფიტებით გადახურული. მასში იყო სამი საკურთხეველი: მთავარი (ცენტრალური) — წმინდა პანტელეიმონის სახელობისა, სამხრეთისა — მიქაელ მთავარანგელოზის სახელობისა და ჩრდილოეთისა — წმინდა ნიკოლოზის სახელობისა. 

ივანკვის ეკლესია დაანგრიეს ოქტომბრის რევოლუციის შემდეგ. თავდაპირველად მის ადგილზე ააშენეს კინოთეატრი, რომელიც შემდეგ გადააკეთეს სპორტულ კომპლექსად, რომელსაც უწოდეს „ოლიმპი“. საბჭოთა კავშირის დროს მრევლი არაერთხელ გადაადგილდა დასახლების სხვადასხვა ადგილებში, მაგრამ მათ ვერ გამონახეს სალოცავი ადგილი.  1985 წლის 1 სექტემბერს როსტოვისა და ნოვჩერკასკის მიტროპოლიტ ვლადიმირის ბრძანებით მრევლის წინამძღვრა დაინიშნა ანატოლი სახნო. სსრკ-ის დაშლის შემდეგ მრევლმა  გადაწყვიტა აეშენებინა ეკლესია, რომელიც გაგრძელდა 10 წლის მანძილზე. ეკლესიის ფასადი გააფორმეს აგურით, დაამონტაჟეს გუმბათი. ეკლესიაშია ათონის ხატები.

ეკლესიის მისამართი: როსტოვის ოლქი, კამენის რაიოონი, გლუბოკი, შადენკოს ქუჩა 81.

წინამძღვარი - ანატოლი სახნო.

## რესურსები ინტერნეტში
* Клирик храма великомученика Пантелеимона п. Глубокий провёл беседу с учениками Глубокинской казачьей школы № 1

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
ხარკივის საერთაშორისო აეროპორტი

**ხარკივის საერთაშორისო აეროპორტი** () — აეროპორტი უკრაინაში, რომელიც ემსახურება ქალაქ ხარკივს.

300პქ|მინი|მარჯვნივ|ტერმინალი

## სტატისტიკა
## რესურსები ინტერნეტში
* ოფიციალური საიტი 

კატეგორია:უკრაინის აეროპორტები
ხერსონის საერთაშორისო აეროპორტი

**ხერსონის საერთაშორისო აეროპორტი** () — აეროპორტი, რომელიც მდებარეობს სამხრეთ უკრაინის ქალაქ ხერსონში.

thumb|right|250px|ხერსონის საერთაშორისო აეროპორტი

## ავიაკომპანია და მიმართულები
## სტატისტიკა
## სქოლიო
კატეგორია:უკრაინის აეროპორტები
წინაწარმეტყველება ამბაკუმისი

**წინაწარმეტყველება ამბაკუმისი**  — ძველი აღთქმის ერთ-ერთი წიგნი.

ასურეთის მსოფლიო იმპერიამ უკვე გაანადგურა სამარია, ისრაელის ათტომიანი სამეფოს დედაქალაქი. ასურეთი დიდი ხანია, რაც იუდასაც ემუქრება. იუდაელი წინასწარმეტყველი ნაუმი ასურეთის დედაქალაქ ნინევეზე წინასწარმეტყველებს. ეს წინასწარმეტყველება, რომლის წერაც ძვ. წ. 632 წლამდე დასრულდა, „ნაუმის“ წიგნშია ჩაწერილი.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი.

## რესურსები ინტერნეტში
* ძველი აღთქმის წიგნები
* ძველი აღთქმა, მცხეთური ხელნაწერის მიხედვით

კატეგორია:ძველი აღთქმის წიგნები
ოდესის საერთაშორისო აეროპორტი

**ოდესის საერთაშორისო აეროპორტი** () — უკრაინის აეროპორტი, რომელიც მდებარეობს ოდესაში.

მინი|300პქ|ტერმინალი

## სტატისტიკა

## რესურსები ინტერნეტში
* ოფიციალური საიტი 

კატეგორია:უკრაინის აეროპორტები
წინაწარმეტყველება ანგიასი

**წინაწარმეტყველება ანგიასი**   — ძველი აღთქმის ერთ-ერთი წიგნი.

ანგიას  იუდეველებისთვის  ტაძრის აღდგენა  უნდა მოეწოდებინა. ამ წინასწარმეტყველის  ძალისხმევის შედეგად ტაძრის მშენებლობა ხუთ წელიწადში დასრულდა. ისმას,  რასაც ანგია აცხადებდა, მისივე სახელობის   წიგნში ჩაიწერა. „ანგიას“ წერა დასრულდა ძვ. წ. 520 წელს. 

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი.

## რესურსები ინტერნეტში
* ძველი აღთქმის წიგნები
* ძველი აღთქმა, მცხეთური ხელნაწერის მიხედვით

კატეგორია:ძველი აღთქმის წიგნები
იუნესკოს მსოფლიო მემკვიდრეობის ძეგლები იემენში

2016 წლის მონაცემებით იემენში  **იუნესკოს მსოფლიო კულტურული მემკვიდრეობის** 4 ძეგლია. მათგან 3 კულტურული ხოლო ერთი ბუნებრივი ძეგლია.

იემენმა მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1980 წლის 7 ოქტომბერს. ასევე იემენში მდებარე 10 ძეგლია შეტანილი იუნესკოს საცდელ სიაში.

## ცხრილი 
### ობიექტების გეოგრაფიული მდებარეობა 

## ლიტერატურა 
* მსოფლიო მემკვიდრეობის ძეგლები იემენში 
* იემენის მსოფლიო მემკვიდრეობის ძეგლების კატალოგი 

## სქოლიო
კატეგორია:იემენის კულტურა
იემენი
*
წინაწარმეტყველება ზაქარიასი

**წინაწარმეტყველება ზაქარიასი** (‎‎)  — ძველი აღთქმის ერთ-ერთი წიგნი.

ზაქარიას ერთი მიზანი ჰქონდა, მას იუდეველები ტაძრის აღსადგენად უნდა აღეძრა. ამ წინასწარმეტყველის ძალისხმევამ  შედეგაი გამოიღო, ტაძრის მშენებლობა ხუთ წელიწადში დასრულდა. ის, რასაც   ზაქარია აცხადებდა , თავისივე სახელობის  წიგნში წიგნებში ჩაიწერა.   „ზაქარიას“ წერა დასრულდა  — ძვ. წ. 518 წელს. 

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი.

## რესურსები ინტერნეტში
* ძველი აღთქმის წიგნები
* ძველი აღთქმა, მცხეთური ხელნაწერის მიხედვით

კატეგორია:ძველი აღთქმის წიგნები
წინაწარმეტყველება მალაქიასი

**წინაწარმეტყველება მალაქიასი** (‎‎)  — ძველი აღთქმის ერთ-ერთი წიგნი.

მალაქიას მიერ დამაჯერებელი ტონით დაწერილი ებრაული წერილების ეს ბოლო წიგნი ღვთის შთაგონებით დაწერილ წინასწარმეტყველებას შეიცავს. მალაქიას წინასწარმეტყველური სიტყვების გათვალისწინება გვეხმარება, რომ მოვემზადოთ „ღმეღთის დიდი და შიშის მომგვრელი“ დღისთვის, როდესაც თანამედროვე ბოროტი ქვეყნიერება მოისპობა.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი.

## რესურსები ინტერნეტში
* ძველი აღთქმის წიგნები
* ძველი აღთქმა, მცხეთური ხელნაწერის მიხედვით

კატეგორია:ძველი აღთქმის წიგნები
მალი-მიშკინის ღვთისმშობლის შობის ეკლესია

**მალი-მიშკინის ღვთისმშობლის შობის ეკლესია** () — მართლმადიდებლური ტაძარი ხუტორ მალი-მიშკინში, აქსაის რაიონი, როსტოვის ოლქი, რუსეთის ფედერაცია. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.

მისამართი: რუსეთი, როსტოვის ოლქი, ხუტორი მალი-მიშკინი.

## ისტორია 
XIX საუკუნის დასაწყისში 2,5 კმ-ში ნოვოჩერკასკიდან ხუტორ მალი-მიშკინში მდებარეობდა პლატოვების ადგილმამულები. 

1817 წლის ბოლოს ატამანი მატვეი პლატოვი ავადმყოფობის გამო მთელ დროს თავის ქალაქაგარეთ ბინაში ატარებდა. იგი გარდაიცვალა 1818 წლის 2 იანვარს. მისი ნეშტი გადაასვენეს მშობლიურ სახლში და დაკრძალეს პლატოვების საგვარეულო აკლდამაში. 1830-იან წლებში მის საფლავზე დადგეს ძეგლი, რომლის ავტორიც იყო მოქანდაკე ივან მატროსი. 

ატამანის შვილი ივანე გახდა მიშკინის აგარაკის მფლობელი. 1825 წელს აგარაკს სტუმრობდა იმპერატორი ალექსანდრე I.

მოგვიანებით მალი-მიშკინის აგარაკზე ცხოვრობდა ატამანის შვილიშვილი მართა ივანოვნა. 1849 წელს მართამ მიმართა დონისა და ნოვოჩერკასკის მთავარეპისკოპოს იოანეს, რომ საკუთარი ხარჯებით უნდოდა ხუტორში აეშენებინა ახალი ეკლესია. ეკლესიამ მშენებლობის ნებართვა გასცა. 

ახალი ეკლესია ააგეს არქიტექტორ ივან ვალპრედეს პროექტის მიხედვით მდინარე აქსაისთან. მშენებლობა მიმდინარეობდა 1856 წლიდან 1865 წლამდე. ეკლესია აკურთხეს ღვთისმშობლის შობის სახელზე. 

ეკლესიის სარდაფში მოაწყვეს აკლდამა, რომელშიც ივან მატვეის ძე ფიქრობდა მშობლებისა და ოჯახის სხვა წევრების  გადასვენებას, რომლებიც დაკრძალულნი იყვნენ ნოვოჩერკასკის საგვარეულო აკლდამაში. მშენებარე ტაძარი ორჯერ დაინგრა, რაც გამოწვეული იყო მცოცავი ნიადაგის გამო და იყო ვარაუდი, რომ მშენებლობა გადაეტანათ სხვა ადგილზე. ტაძარში მშობლების გადასვენება ივან პლატოვმა ვერ მოახერხა რადგან თავად დაიღუპა 1874 წელს. დაკრძალეს ღვთისმშობლის შობის ტაძრის აკლდამაში. ამის შემდეგ მიშნკინის აგარაკს ეწოდა მთავარეპისკოპოსის აგარაკი.

1875 წელს ატამან მ. პლატოვისა და მისი ოჯახის წევრების ცხედრები დაკრძალეს მთავარეპისკოპოსის აგარაკის ეკლესიის სასაფლაოზე. 

ღვთისმშობლის შობის ტაძარი დროთა განმავლობაში დაძველდა. 1981 წელს აქსაის რაიაღმასკომმა მიიღო გადაწყვეტილება მისი რესტავრაციის შესახებ. თუმცა მას მოანგრიეს გუმბათი. ჩაფიქრებული იყო რესტავრაციის შემდეგ მასში გაეხსნათ დონის კაზაკთა მუზეუმის ფილიალი. 

XX საუკუნის დასაწყისში ტაძრიდან მხოლოდ ნანგრევები დარჩა, დაინგრა ასევე პლატოვების საგვარეულო განსასვენებელი. 1970-იან წლებში ადგილობრივმა მთავრობამ გადაწყვიტა მთლიანად დაენგრიათ შემორჩენილი ნანგრევებიც. მაგრამ ადგილობრივი მხარეთმცოდნებების ძალისხმევით დანგრევა შეცერდა. 1973 წლიდან ეკლესია სახელმწიფოს დაცვის ქვეშაა და ითვლება ისტორიისა და არქიტექტურის ადგილობრივი მნიშვნელობის ძეგლად. 2000 წელსდაიწყეს ტაძრის აღდგენა, რომელიც დაასრულეს 2008 წელს. აღდგენის შემდეგ პირველი ღვთისმსახურება ჩატარდა 2009 წლის 28 ივნისს. 

ეკლესიის ძირითადი დღესასწაულია 21 სექტემბერი - ღვთისმშობლობა.

## რესურსები ინტერნეტში
* Малый Мишкин. Церковь Рождества Пресвятой Богородицы.
* Церковь Рождества Пресвятой Богородицы в Малом Мишкине.
* Церковь Рождества Пресвятой Богородицы в хуторе Малый Мишкин (Россия, Ростовская область) — История одной церкви. 
* Архитектура культовых зданий

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
The Angel and the Dark River

***The Angel and the Dark River*** — ჯგუფ My Dying Bride-ის მესამე სტუდიური ალბომი. გამოიცა 1995 წელს. ალბომი არის ყველაზე გაყიდვადი და პოპულარული ჯგუფის შემოქმედებაში. პირველი ალბომი, სადაც სოლო-კომპოზიტორად გიტარისტი ენდრიუ კრეიგანი მოგვევლინა.

## მუსიკალური სტილი
ალბომი განსხვავდება მისი წინამორბედი ორი სტუდიური ალბომისგან, რადგან დეზ მეტალის ელემენტები ნაკლებადაა და გიტარის რიფებიც დუმ მეტალისთვის ნელ ტემპშია შესრულებული. ძირითადი აქცენტი მუსიკის მელოდიურობაზეა გაკეთებული.

## ტექსტები
ტექსტების მხრივ ეს ალბომი წინა ალბომების ერთგვარი გაგრძელებაა. რელიგიური სიმბოლიზმი და პრობლემები ურთიერთობაში, სწორედ ეს არის სიმღერების ძირითადი თემა. ენდრიუ კრეიგანის თქმით, სიმღერების ინსპირაცია ჯგუფის წევრებმა თავიანთი საცხოვრებელი ადგილიდან მიიღეს. ისინი ინგლისის ჩრდილოეთ მხარეს ცხოვრობენ, რომელიც ძველი ციხე-სიმაგრეებით, საშინელი წვიმით, სიცივით და საცოდავი ყოფით გამოირჩევა.

## ტურნე Iron Maiden-თან
My Dying Bride იყო ჯგუფი, რომელმაც Iron Maiden-ის 1995 წლის მსოფლიო ტურნე გახსნა. აარონის თქმით, მას სტივ ჰარისმა დაურეკა და პირადად მოიწვია ტურნეზე. ასევე უთხრა, რომ მისი აზრით „The Angel and the Dark River“ მკვლელი ალბომია.

## Live At Dynamo
ალბომის მეორე მხარეს შესულია ოთხი ჩანაწერი კრაკოვში გამართული კონცერტიდან. ენდრიუ კრეიგანის თქმით, ეს კონცერტი გაკვეთილი იყო მათთვის, რადგან მანამდე 6 თვე ცოცხლად არ ჰქონდათ დაკრული და მოულოდნელად 3500 კაცის წინაშე მოუწიათ დაკვრა. ამის შემდეგ ისინი მიხვდნენ „გასახურებელი“ კონცერტების საჭიროებას.

## ფაქტები ალბომის სიმღერებზე
* "The Cry of Mankind"-ზე ჩაწერილია ვიდეო, რომელიც MTV-ს მუსიკალურ ჩარტში მოხვდა. სტატისტიკურად, ეს არის ყველაზე ხშირად დაკრული სიმღერა ჯგუფის კონცერტებზე.
* "Two Winters Only" არის ჯგუფის ვოკალისტის, აარონ სტეინტროპის (რომელიც ამავდროულად სიმღერის ტექტების ავტორიც არის) ფავორიტი კომპოზიცია ჯგუფის შემოქმედებაში, მაგრამ ის ცოცხლად არასდროს შეუსრულებია, რადგან ხმაზე იმდენად დიდი დატვირთვა მოაქვს, რომ შემდეგ კონცერტის გაგრძელება ფაქტობრივად შეუძლებელია.
* "A Sea to Suffer In", როგორც წესი კონცერტის გახსნაზე იკვრება, რადგან ჯგუფის წევრებს მიაჩნიათ, რომ ამ სიმღერას მაყურებლები ტონუსში განსაკუთრებულათ მოჰყავს. სიმღერის დაკვრა შეწყვეტილი იყო, როდესაც ვიოლინოს კონცერტებზე გამოყენება შეწყვიტეს.
* "Black Voyage" განიხილებოდა, როგორც ალბომის სახელწოდებად, მაგრამ მოგვიანებით აზრი შეიცვალეს.

## სიმღერების სია
# The Cry of Mankind – 12:13
# From Darkest Skies – 7:48
# Black Voyage – 9:46
# A Sea to Suffer In – 6:31
# Two Winters Only – 9:01
# Your Shameful Heaven – 6:59
# The Sexuality of Bereavement – 8:04 *

* *დამატება (დიჯიპაკ-გამოცემა, CDXVILE 50, ხელახალი გამოცემა - 2CD)

### Live at the Dynamo
# Your River – 8:13
# A Sea to Suffer In – 6:21
# Your Shameful Heaven – 6:21
# The Forever People – 4:52

## პერსონალი
*აარონ სტეინტორპი - ვოკალი
*ენდრიუ კრეიგანი - გიტარა
*კელვინ რობერტშოუ - გიტარა
*მარტინ პაუელი - კლავიშები; ვიოლინო
*ედრიან ჯექსონი - ბას-გიტარა
*რიკ მია - დასარტყმელი ინსტრუმენტები

## სქოლიო
კატეგორია:1995 წლის ალბომები
კატეგორია:My Dying Bride-ს ალბომები
კატეგორია:Peaceville Records-ის ალბომები
წინაწარმეტყველება სოფონიასი

**წინაწარმეტყველება სოფონიასი** (‎‎) — ძველი აღთქმის ერთ-ერთი წიგნი.

იუდაელი სოფონია ნაუმსა და აბაკუმზე ადრე წინასწარმეტყველებდა. სოფონია, რომელიც ძვ. წ. 607 წელს იერუსალიმის განადგურებამდე 40-ზე მეტი წლით ადრე წინასწარმეტყველებდა, იუდასთვის როგორც განადგურების, ისე დამაიმედებელ ცნობას აცხადებს. ბიბლიის წიგნ „სოფონიაში“ აგრეთვე სხვა ერების წინააღმდეგ გამოტანილი განაჩენიც არის ჩაწერილი.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი.

## რესურსები ინტერნეტში
* ძველი აღთქმის წიგნები
* ძველი აღთქმა, მცხეთური ხელნაწერის მიხედვით

კატეგორია:ძველი აღთქმის წიგნები
ქაფანაქჩი (მრავალმნიშვნელოვანი)

**ქაფანაქჩი** შეიძლება აღნიშნავდეს:

* ქაფანაქჩი  —  სოფელი აზერბაიჯანში, ბარდის რაიონში
* ქაფანაქჩი —  სოფელი აზერბაიჯანში, ზაქათალას რაიონში
* ქაფანახჩი —  სოფელი აზერბაიჯანში, გორანბოის რაიონში
* ქაფანაქჩის ეკლესია - სოფელ ქვემო ბოლნისში მდებარე წმინდა გიორგის ეკლესიის მოძველებული სახელი
რიჩარდ ჰამონდი

**რიჩარდ მარკ ჰამონდი ** ( დ. 19 დეკემბერი, 1969) — ინგლისელი (ბრიტანელი) წამყვანი, მწერალი და ჟურნალისტი, ცნობილი როგორც თანაწამყვანი გადაცემისა „Top Gear“ — 2002 წლიდან 2015 წლამდე ჯერემი კლარკსონთან და ჯეიმზ მეისთან ერთად.

## რესურსები ინტერნეტში
* ოფიციალური საიტი 

კატეგორია:ცოცხალი ადამიანები
მაშა და დათვი

მინი|

**მაშა და დათვი** () — რუსული საბავშვო ანიმაციური სერიალი. რეჟისორები არიან ოლეგ კუზოვკოვი
და ოლეგ უჟინოვი. გამოდის 2009 წლიდან.

## აღწერა
სერიალი პატარა გოგონაზეა, რომელსაც სახელად მაშა ჰქვია. ის არავის აძელვს მოსვენებას, პირველ რიგში კი მის მეგობარს - დათვს. 

ანიმაციური სერიალი ნათარგმნია 25 ენაზე, და ნაჩვენებია 100-ზე მეტ ქვეყანაში. სერიალის ერთ-ერთმა ეპიზოდმა YouTube-ზე ორ მილიარდზე მეტი ნახვა დააგროვა, რაც მეხუთე ადგილია მსოფლიოში.

სერიალი შედგება სრული სამი სეზონისგან. თითო სეზონში შედის 26 ეპიზოდი. ამ დროისთვის გამოსულია ხუთი სეზონი.

## რესურსები ინტერნეტში
* ოფიციალური საიტი (რუს.)
* (ინგ.)
*
*

კატეგორია:რუსული ანიმაციური სერიალები
კატეგორია:2009 წლის ანიმაციური სერიალები